Mə ngábɛ́dē mís á yób ńdɔ mə ngáyén éyə̌ŋ dzam: miǹlag mínyi. 2Ńdɔ mə ngásílī éngəlɛs yǎ á ngābə́ kɔ́bɔgɔ ai ma nâ: “É nə Ndəm dzé dzī ?” Nyé ai ma nâ: “É nə̄ míńlag mí ngáman tsam Yúda, Ísraɛ̂l ai Yerúzalɛm.” 3Ńdɔ̄ fə Ǹtondôbə a ngábɔ̄ nə́ mə́ yen bəlwí bikie bə́nyi. 4Ńdɔ mə ngásílī nâ: “Ébá bâzu bɔ dzé ?” "Nyé ai ma nâ: "Ébálā bə́ nə mínlǎg yā mí ngátsam Yúda təgě fə ai nâ mod a nə bɛ́dē ńlō á yób. Hədá, ébá bə́ sɔ́ nə̄ bâzu bɔ̌ naa bə́ dzəm kám, bə́ kpe miǹlǎg məyɔŋ á sí, émá mə́ ngátə́le miǹlag myábán naa myálūman ai Yúda nə́ bə́ tsam nyé."